ওমরাহ পালনকালে পবিত্র কাবার কাছে মারা যাওয়া স্ত্রীকে নিয়ে স্বামীর আবেগঘন পোস্ট
সৌদি আরবের মক্কা নগরী মুসলমানদের কাছে অত্যন্ত পবিত্র একটি স্থান। প্রতি বছর সারা বিশ্বের ধর্মপ্রাণ মুসলমানরা পবিত্র হজ ও ওমরাহ পালনের জন্য সেখানে যান। 
সম্প্রতি ওমরাহ পালনের সময় পবিত্র কাবায় হেবা নামের মিসরীয় এক নারীর মৃত্যু হয়েছে।







হেবার মৃত্যুতে সামাজিক যোগাযোগমাধ্যমে টুইটারে আবেগঘন পোস্ট করেছেন তার স্বামী চিকিৎসক আবদেল মোনেম আলখাতিব। তার পোস্টটি টুইটার ও অন্যান্য সামাজিকমাধ্যমে বেশ সাড়া ফেলেছে।




স্ত্রীর মৃত্যুতে ওই চিকিৎসকের দুঃখ–ভারাক্রান্ত পোস্ট সবার হৃদয়ে নাড়া দিয়েছে। তিনি লিখেছেন- ‘আল্লাহ চাইলেই কিছু দিতে পারেন, আবার যা দিয়েছেন তা নিয়েও নিতে পারেন। ধৈর্য ও পুরস্কারের প্রত্যাশাভরা হৃদয়ে, অশ্রু চোখে স্ত্রীর জন্য শোক প্রকাশ করছি। আমার সন্তানের মা, আমার মনের মানুষ, আমার সঙ্গী, আমার হৃদয়ের ফুল, আমার হাসি, আমার পথ চলার সঙ্গী।’
আবদেল মোনেম আলখাতিব লিখেছেন- ‘সে হাসিমুখে আমার সঙ্গে দেখা করেছে। প্রার্থনার সঙ্গে আমাকে বিদায় জানিয়েছে। পবিত্র রমজান মাসে রোজা অবস্থায় ওমরাহ পালনকালে তার আত্মা মসজিদুল হারাম থেকে আল্লাহর কাছে পৌঁছে গেছে। নিশ্চয়ই আমরা আল্লাহর জন্য, আর আমরা তার কাছেই ফিরে যাব।’
তিনি আরও লিখেছেন- ‘হে আল্লাহ, আপনি তাকে ক্ষমা করুন, তার ওপর আপনার রহমত নাজিল করুন। তাকে জান্নাতের সর্বোচ্চ স্থানে পৌঁছে দিন। আমাদের ধৈর্য এবং বিচ্ছেদের বেদনা সহ্য করার ক্ষমতা দিন।’
এই পোস্টে প্রতিক্রিয়া জানিয়েছেন সামাজিক যোগাযোগমাধ্যম ব্যবহারকারী অনেকেই। তারা করুণা ও ক্ষমার জন্য আল্লাহর কাছে প্রার্থনা করেছেন।
একজন সোশ্যাল ইনফ্লুয়েন্সার লিখেছেন- ‘পবিত্র মক্কায় সমাহিত হওয়ার ইচ্ছা ছিল তার (হেবা)। আল্লাহ তার সেই ইচ্ছা পূরণ করেছেন। তার নসিবে এত সুন্দর মৃত্যু ছিল। তিনি খুবই সৌভাগ্যবান। কারণ পবিত্র রমজানে ওমরাহ পালন করার সময় তিনি মারা গেছেন। আবার মসজিদুল হারামে হাজার হাজার মুসল্লি তার জানাজায় অংশ নিয়েছেন। এর পর পবিত্র মক্কায় তাকে দাফন করা হয়েছে।’
সূত্র: সৌদি গেজেট

সৌদি আরবের মক্কা নগরী মুসলমানদের কাছে অত্যন্ত পবিত্র একটি স্থান। প্রতি বছর সারা বিশ্বের ধর্মপ্রাণ মুসলমানরা পবিত্র হজ ও ওমরাহ পালনের জন্য সেখানে যান।
সম্প্রতি ওমরাহ পালনের সময় পবিত্র কাবায় হেবা নামের মিসরীয় এক নারীর মৃত্যু হয়েছে।